CELEX: 62010TN0555
Language: da
Date: 2010-12-03 00:00:00
Title: Sag T-555/10: Sag anlagt den 3. december 2010 — JBF RAK mod Rådet

29.1.2011   
            
            
               DA
            
            
               Den Europæiske Unions Tidende
            
            
               C 30/54
            
         Sag anlagt den 3. december 2010 — JBF RAK mod Rådet
   (Sag T-555/10)
   ()
   2011/C 30/96
   Processprog: engelsk
   
      Parter
   
   
      Sagsøger: JBF RAK LLC, Al Jazeerah Al Hamra og Ras Al Khaimah, De Forenede Arabiske Emirater (ved advokat B. Servais)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               annullation af Rådets gennemførelsesforordning (EU) nr. 857/2010 af 27. september 2010 om indførelse af en endelig udligningstold og om endelig opkrævning af den midlertidige told på importen af visse typer polyethylenterephthalat med oprindelse i Iran, Pakistan og De Forenede Arabiske Emirater (1)
               
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har til støtte for sit søgsmål gjort følgende fire anbringender gældende:
   
               1)
            
            
               For det første har Rådet tilsidesat artikel 15, stk. 1, i Rådets forordning (EF) nr. 597/2009 (2), idet det ikke tog hensyn til, at indførsel af råmaterialer fra Kongeriget Saudi-Arabien ikke er toldpligtig, og begik derfor en fejl ved beregningen af subsidiemargenen. Sagsøgeren har gjort gældende, at Rådet ikke i det foreliggende tilfælde
               
                           —
                        
                        
                           har fastsat de udligningsberettigede subsidier korrekt, idet det ikke tog hensyn til toldunionen mellem medlemmerne af Golfens Samarbejdsråd (GCC)
                        
                     
                           —
                        
                        
                           tog hensyn til en sådan toldunions virkning på de udligningsberettigede subsidiebeløb.
                        
                     Sagsøgeren gør derfor gældende, at udligningstolden overstiger de udligningsberettigede subsidiebeløb, som blev fastsat ved undersøgelsen.
            
         
               2)
            
            
               Rådet har tilsidesat artikel 30, stk. 5, i Rådets forordning (EF) nr. 597/2009, idet det har afvist at tage hensyn til de af sagsøgeren den 5. august 2010 rettidigt indgivne oplysninger.
            
         
               3)
            
            
               Rådet har tilsidesat artikel 11, stk. 8, i Rådets forordning (EF) nr. 597/2009, idet det ikke undersøgte, om de af sagsøgeren den 5. august 2010 indgivne oplysninger var korrekte.
            
         
               4)
            
            
               Rådet har tilsidesat princippet om god forvaltningsskik, idet det vedtog den anfægtede forordning uden at tage hensyn til samtlige oplysninger, som den havde til rådighed.
            
         
      (1)  EUT L 254, s. 10.
   
      (2)  Rådets forordning (EF) nr. 597/2009 af 11.6.2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab (EUT L 188, s. 93).